《初秋白门叶广生过登鳞山》
明代·张穆

山门环水对斜晖，有客迢遥慕翠微。残暑酷无侵石室，新秋凉翠掠渔矶。

行歌青鸟疑相和，施食红鱼去复依。愧有野情收不得，葛巾芒屦礼常违。

作者简介：（1607—1688以后）明末清初广东东莞人，字穆之，号铁桥。工诗，善画马，能击剑。壮年往来吴中，结交知名之士。后归隐罗浮山。所画山水有生气。年八十余，尚步履如飞。有《铁桥山人稿》。